Det skriver sporten.dk Selv om AaBs sportsdirektør Lynge Jakobsen hellere end gerne vil skrive en ny kontrakt med anføreren Kjetil Wæhler, så kan han ikke med sikkerhed love Wæhler en plads i truppen, når hans kontrakt udløber. - Indtil vi har styr på, hvordan økonomien i 2012 og 2013 for den sags skyld udvikler sig, så kan vi ikke komme med et tilbud til Wæhler. Vi foretager os intet i forhold til forlængelser og køb af spillere, så længe vi ikke ved, om vi har penge til det, siger Lynge Jakobsen til sporten.dk Kjetil Wæhler kan derfor ende med at lave en kontrakt med en anden klub, før AaB finder pengene til at tilbyde ham en ny kontrakt. Men ifølge Lynge Jakobsen, så kan et spillersalg sikre økonomien til forlængelsen med den norske landsholdsspiller. - Hvis vi sælger en spiller i morgen, så henter jeg Wæhler op på mit kontor. Eller hvis der dukker uventede muligheder op, så kigger vi straks på det, siger sportsdirektøren til sporten.dk
Lynge Jakobsen erkender, at AaBs anfører må vente på et tilbud på grund af klubbens svage økonomi.